ரஜினி மீது வைக்கப்படும் ஆகப்பெரும் விமர்சனம் அவர் மராட்டியர் என்பதே. ஆனால் அந்த பிம்பத்தை கட்டுடைக்கவே "ஜெய மகராஷ்ட்ரா" என நானா பட்டேகர் கதற, அதனை எதிர்க்கும் தமிழனாக ரஜினி கூறுவது இதுதான் "இந்தக் கட்டை இந்த மண்ணுல தான் முளைச்சது, இந்த மண்ணுல தான் வேகும்" என்று தமிழ்நாடு மீதான தன் நிலைப்பாட்டை மீண்டும் ஒருமுறை வெளிப்படுத்தி உள்ளார். மேலும், ரஜினி பாஜகவின் பி டீம் என பிற கட்சிகளால் அடையாளப்படுத்துகிறார். அதனை உடைக்க விரும்பியுள்ளார் ரஜினி, எனவேதான் ஒட்டுமொத்த திரைப்படமே வளர்ச்சி என்ற பெயரால் அடித்தட்டு மக்களின் நிலங்கள் பறிக்கப்படுவதற்கு எதிரான ஒரு போர்க்குரலாக வந்துள்ளது. பாஜக எங்கும் எப்போதும் எதிலும் முன்னெடுப்பது வளர்ச்சி என்பதை நாம் கவனத்தில்கொள்ள வேண்டும். காலா படம் ரஜினியின் குரலாக இருக்கும்பட்சத்தில் அவர் பாஜக ஆதரவு இல்லை என்றும் தெளிவுப்படுத்துவதாக எடுத்துக்கொளள்ளலாம்.